ຫົວໜ້າຄະນະໂຄສະນາອົບຮົມແຂວງ ລົງຊຸກຍູ້ຕິດຕາການເຄື່ອນໄຫວວຽກງານຮອບດ້ານຢູ່ເມືອງໄຊບູລີ.
ໃນວັນທີ 18 ພະຈິກ 2021 ທີ່ຫ້ອງວ່າການເມືອງໄຊບູລີ, ແຂວງສະຫວັນນະເຂດ. ຄະນະໂຄສະນາອົບຮົມແຂວງສະຫວັນນະເຂດນຳໂດຍ ທ່ານ ຄໍາວິໄສ ຜຸຍຍະວົງ ຄະນະປະຈຳພັກແຂວງ, ຫົວໜ້າຄະນະໂຄສະນາອົບຮົມແຂວງ, ພ້ອມດ້ວຍວິຊາການ 3 ທ່ານ ລົງຊຸກຍູ້ວຽກງານການເມືອງແນວຄິດ, ຕິດຕາການເຄື່ອນໄຫວປະຕິບັດໜ້າທີ່ວຽກງານໂຄສະນາອົບຮົມຢູ່ ເມືອງໄຊບູລີ.
ໃນເວລາ 8:30 ຂອງວັນດັ່ງກວ່າ, ໄດ້ເປີດກອງປະຊຸມ ຊຸກຍູ້ວຽກງານໂຄສະນາອົບຮົມຢູ່ເມືອງໄຊບູລີ ໂດຍການເປັນປະທານຂອງ ທ່ານ ຄໍາວິໄສ ຜຸຍຍະວົງ ຄະນະປະຈຳພັກແຂວງ, ຫົວໜ້າຄະນະໂຄສະນາອົບຮົມແຂວງ ແລະ ທ່ານ ອ່ອນລຳພັນ ບົວສີແກ້ວ ກຳມະການພັກແຂວງ, ເລຂາພັກເມືອງເຈົ້າເມືອງໆໄຊບູລີ. ໃນນັ້ນມີ ຄະນະໂຄສະນາອົບຮົມເມືອງໄຊບູລີ ພ້ອມດ້ວຍພະນັກງານວິຊາການ ເຊີ່ງມີຈຳນວນຄົນເຂົ້າຮ່ວມທັງໝົດ 13/4 ສະຫາຍ.
ໃນກອງປະຊຸມແມ່ນໄດ້ຮັບຟັງການລາຍງານຂອງ ທ່ານນາງ ພິດສະໄໝ ອີນທະວົງ ກຳມະການພັກເມືອງ, ຫົວໜ້າຄະນະໂຄສະນາອົບຮົມເມືອງໄຊບູລີ ເຊີ່ງລາຍງານ ສະພາບການເຄື່ອງໄຫວໜ້າທີ່ວຽກງານແຕ່ລະຂະແໜງການ ຕາມພາລະບົດບາດທີ່ຮັບຜິດຊອບຢ່າງລະອຽດ. ຫຼັງຈາກນັ້ນ, ທ່ານ ຄໍາວິໄສ ຜຸຍຍະວົງ ຄະນະປະຈຳພັກແຂວງ, ຫົວໜ້າຄະນະໂຄສະນາອົບຮົມແຂວງ ໄດ້ໂອລົມໃຫ້ທິດຊີ້ນຳວຽກງານການເມືອງແນວຄິດ ແລະ ເໜັ້ນໜັກວຽກງານວິຊາສະເພາະຄື: ວຽກງານປັບປຸງການຈັດຕັ້ງ-ກຳນົດຕຳແໜ່ງງານ, ວຽກງານຂໍ້ມູນຂ່າວສານ-ຫາງສຽງສັງຄົມ, ການເປີດຮຽນສະໜັບສະໜູນມະຫາຊົນກ້າວໜ້າ ແລະ ວຽກງານໂຄສະນາປາຖະກະຖາ ເປັນຕົ້ນ. ພ້ອມທັງນັ້ນແລກປ່ຽນຄຳຄິດຄຳເຫັນກັບ ທ່ານ ອ່ອນລຳພັນ ບົວສີແກ້ວ ກຳມະການພັກແຂວງ, ເລຂາພັກເມືອງເຈົ້າເມືອງໆໄຊບູລີ ເພື່ອເຮັດແນວໃດຈະປະຕິບັດໜ້າທີ່ຮັບຜິດຊອບ ໃຫ້ຖືກຕ້ອງຕາມພາລະບົດບາດ, ຕາມແນວທາງ ແລະ ການເຄື່ອນໄຫວປະຕິບັດໜ້າທີ່ວຽກງານຂອງຄະນະໂຄສະນາອົບຮົມເມືອງໄຊບູລີ ໃຫ້ມີຄວາມເໜັ້ນໜັກຂື້ນຕື່ມ.
ມີ 6 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌